அதன்பின்னர் இயேசு தமது சீடர்களோடு கெத்சமனி என்னும் இடத்திற்கு போய் அங்கே மிகவும் துயரமும், கலக்கமும் அடையத்தொடங்கி தமது தந்தையை நோக்கி முகம் குப்புற விழுந்து வணங்கி தந்தையே முடிந்தால் இத்துன்பக்கிண்ணம் என்னை விட்டு அகலட்டும், ஆனாலும் என் விருப்பப்படி அல்ல உமது விருப்பப்படியே எல்லாம் நடக்கட்டும் என்று தனது வியர்வை இரத்ததுளிகளாய் தரையில் விழும்படி மனதுருக்கத்தோடு வேண்டுதல் செய்தார். அவர் ஒருபாவமும் செய்யாத போதும் நமக்காக மரணத்தை ருசிப்பார்த்தார். அவருக்கு தண்டனை கொடுத்த பொழுது எதிர்த்து ஒரு வார்த்தையும் பேசாமல் பொறுமையோடு எல்லாவற்றையும் தாங்கிக்கொண்டார். படை வீரர்கள் ஏளனம் செய்த பொழுதும் அவர்களுக்கு விரோதமாக ஒரு வார்த்தையும் பேசாமல் ஏற்றுக் கொண்டார். பிறகு அவரை சிலுவையில் அறைந்தார்கள்.